**Ministru kabineta noteikumu projekta “Grozījumi Ministru kabineta 2016. gada 5. aprīļa noteikumos Nr. 205 “Darbības programmas "Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.1. pasākuma “Klasteru programma” pirmās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20.panta 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.1. pasākuma "Klasteru programma" pirmās projektu iesniegumu atlases kārtas īstenošanas noteikumi (turpmāk – 1. kārta) ietvaros ar projekta īstenotājiem (14 biedrībām) ir noslēgti līgumi 6,99 milj. *euro* apmērā, ietverot ERAF finansējumu 5,77 milj. *euro* apmērā. 1. kārtas sasniedzamie iznākuma rādītāji līdz 2023. gada 31. decembrim ir:* 120 komersanti, kas saņēmuši atbalstu (granti);
* 360 komersanti, kas saņēmuši nefinansiālu atbalstu.

Uz 2020. gada 27. februāri ir sasniegti sekojoši iznākuma rādītāji:* 272 komersanti saņēmuši atbalstu (granti);
* 295 komersantu saņēmuši nefinansiālu atbalstu.

Sasniegtie iznākuma rādītāji uz 2020. gada 27. februāri ievērojami pārsniedz paredzētos rādītājus, kurus bija jāsasniedz līdz 2023. gada 31. decembrim. Finansiālā atbalsta (grantu) gadījumā sasniegtais rādītājs jau uz doto brīdi pārsniedz vairāk kā 2,5 reizes plānoto, bet nefinansiāla atbalsta gadījumā pie identiskas dinamikas tas arī tiks pārsniegts vairāk kā divas reizes.Uz 2020. gada 27. februāri ERAF investīciju ieguldījums ir sasniegts 3,52 milj. *euro* (62 % no kopējā ERAF apjoma) apmērā. Pie līdzšinējās dinamikas uz 2020. gada 31. decembri (projekta īstenošanas termiņš) provizoriski ERAF investīciju ieguldījums tiek plānots 4,41 milj. *euro* apmērā no pieejamajiem 5,77 milj. *euro* (77 % no plānotā projektu īstenošanas sākumā).Ņemot vērā, ka atbalsta programmas ietvaros jau uz 2020. gada 27. februāri ievērojami pārsniegti plānotie iznākuma rādītāji, kuri bija jāsasniedz līdz 2023. gada 31. decembrim un to, ka uz 2020. gada 31. decembri provizoriski būs pieejams vēl neieguldītais ERAF finansējums 1,34 milj. *euro* apmērā esošo noslēgto līgumu starp projektu īstenotājiem un Centrālo finanšu un līgumu aģentūru, ir nepieciešami grozījumi 1. kārtas ieviešanas nosacījumos.  Projektu īstenotāji, kuru starpā ir arī nozaru biedrības, kopā ar Ekonomikas ministriju ierosina precizēt 1. kārtas projektu īstenošanu līdz 2022. gada 31. decembrim, pamatojoties uz pieprasījumu pēc pakalpojumiem, kurus Klasteru programmas ietvaros sniedz projektu īstenotāji. Projektu ieviešanas termiņa pagarināšana līdz 2022. gada 31. decembrim nekropļo brīvo tirgu un konkurenci un nav pretrunā ar Eiropas Parlamenta 2013. gada 17. decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 65. panta 2. punkta nosacījumiem (turpmāk – Regula 1303/2013).  Tāpat, lai projekta īstenošanas termiņa grozījumi tiktu efektīvi ieviesti, ir nepieciešami grozījumi 1. kārtas nosacījumu 45. punktā, kurš nosaka termiņu, kura ietvaros sadarbības iestāde pieņem lēmumu par atbalsta piešķiršanu projekta iesniedzējam un finansējuma saņēmējs pieņem lēmumu par atbalsta piešķiršanu klastera dalībniekiem - projektu ietvaros lēmumu var pieņemt līdz 2020. gada 15. novembrim. Ņemot vērā, ka Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimi*s atbalstam (turpmāk – Regula 1407/2013) darbības termiņi provizoriski tiks pagarināti 2020. gadā un, lai nebūtu jāveic atkārtoti grozījumi 1. kārtas nosacījumu 45. punktā, nepieciešami redakcionāli precizējumi, norādot atsauci tikai uz Regulas 1407/2013 7. panta 4. punktu. Vienlaikus jāņem vērā, ka, pagarinot projektu īstenošanu, tiks ievēroti Regulā 1407/2013 noteiktie maksimālie *de minimis* limiti. Kopējais plānotais ERAF finansējuma apjoms 6,20 milj. *euro* apmērā, ņemot vērā snieguma rezervi, 1. kārtai paliek nemainīgs. Tā kā 1. kārtas ietvaros līgumi ar 14 projektu īstenotājiem ir noslēgti par mazāku ERAF finansējumu (5,77 milj. *euro*) nekā sākotnēji plānots (5,82 milj. *euro*), rezerves ERAF finansējums ir pieejams 427 343 *euro* apmēŗā. Pamatojoties uz 1. kārtas nosacījumu 6. punktā noteikto, Ekonomikas ministrija ierosina izmantot rezerves ERAF finansējumu 427 343 *euro* apmērā tiem projektu īstenotājiem, kuru projektu īstenošanai 2021. gadā vairs nav pieejams finansējums. Ekonomikas ministrija ir identificējusi četrus šādus projektu īstenotājus. Attiecīgi 1. kārtas ieviešanas nosacījumu 49. punktā ir nepieciešams precizēt vienam projekta iesniegumam maksimāli pieejamo ERAF finansējumu, to paaugstinot līdz 568 213 *euro*. Pēc Ekonomikas ministrijas rīcībā esošās informācijas tiem projektu īstenotājiem, kuriem ERAF investīciju ieguldījums 2020. gada 31. decembrī tuvojas 100 % un kuri vēlas precizēt projektu īstenošanas termiņu, rezerves finansējums ļautu īstenot projektus arī 2021. gadā, kā arī 2022. gadā, ja 2021. gadā veidojas ietaupījumi, pārējiem projektu īstenotājiem ir iespējams precizēt projektu ieviešanas termiņa pagarināšanu līdz 2022. gada 31. decembrim esošā ERAF finansējuma ietvaros. Projektu īstenošanas termiņa iespējamā pagarinājumā ir jāņem vērā līdzšinējais ERAF investīciju ieguldījums un tā efektivitāte. Kopumā grozījumi būtiski veicinās komersantu konkurētspējas celšanu, palielinot eksporta apjomu un augstas pievienotās vērtības produktu un pakalpojumu īpatsvaru eksportā, kā arī inovācijas un jaunu produktu veidošanos arī pēc 2020. gada.Augstāk minēto atbalsta nosacījumu grozījumu rezultātā plānots veikt grozījumus projektu īstenotāju līgumos ar Centrālo finanšu un līgumu aģentūru, paredzot garāku projektu īstenošanas termiņu, palielinot ERAF finansējumu tiem projektu iesniedzējiem, kuriem 2021. gadā vairs nav pieejams finansējums un proporcionāli palielinot uzraudzības rādītājus (tai skaitā palielinot komersantu skaitu, kas saņem atbalstu 1. kārtas ietvaros) un to vērtības to projektu īstenotāju līgumos ar Centrālo finanšu un līgumu aģentūru, kuri paredz projektu īstenošanu arī pēc 2020. gada.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. kārtas ieviešanas nosacījumos ir norādīta mērķa grupa jeb gala labuma guvēji – sīkie (mikro), mazie un vidējie komersanti, kuriem atbalsts tiek sniegts saskaņā ar Regulu1407/2013. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām.Projekta ietekme uz tautsaimniecību vērtējama kā pozitīva, jo tiks veicināta komersantu un pētniecības, izglītības un zināšanu izplatīšanas organizāciju un citu institūciju sadarbību vietējā un starptautiskajā līmenī, tādējādi veicinot komersantu konkurētspējas celšanu, palielinot eksporta apjomu un augstas pievienotās vērtības produktu un pakalpojumu īpatsvaru eksportā, kā arī inovācijas un jaunu produktu veidošanos ilgākā laika periodā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiks ieviestas Regulas 1303/2013 un Regulas 1407/2013 prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviesta Eiropas Savienības tiesību akta - Regulas 1302/2013 un Regulas 1407/2013 prasības.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1303/2013 65. panta 2. punkts | Projekta 1. punkts  | Ieviesta pilnībā  | Neparedz stingrākas prasības |
| Regulas 1407/2013 7. panta 4. punkts | Projekta 2. punkts | Ieviesta pilnībā  | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekts neskar plašu sabiedrības loku, par projektu tika diskutēts ar 1. kārtas finansējuma saņēmējiem – biedrībām (tajā skaitā nozaru), kas pārzina nozares komersantu vajadzības. Projekts ievietots Ekonomikas ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2020. gada 3. februārī ievietots: 1. Ekonomikas ministrijas tīmekļa vietnē:

www.em.gov.lv, lūdzot sniegt priekšlikumus par projektu līdz 2020. gada 11. februārim. sadaļā “Sabiedrības līdzdalība” – “Diskusiju dokumenti”https://em.gov.lv/lv/Ministrija/sabiedribas\_lidzdaliba/diskusiju\_dokumenti /1. Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”: https://www.mk.gov.lv/content/ministru-kabineta-diskusiju-dokumenti
 |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Sabiedrību pēc noteikumu projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija sadarbībā ar Centrālo finanšu un līgumu aģentūru kā sadarbības iestādi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretāra pienākumu izpildītājs

valsts sekretāra vietnieks E.Valantis

Rogule-Lazdiņa, 67013002

Una.Rogule-Lazdina@em.gov.lv